ddrg/super_eurlex huggingface dataset:
( 1 ) SREP taikymo sritis vertintina tiek investicinės įmonės lygmeniu, tiek atsižvelgiant į jos nuosavus išteklius. Kompetentinga institucija paaiškina, kokį metodą taikė skirstydama investicines įmones į įvairias kategorijas SREP tikslais, ir aprašo, kaip taikyti kiekybiniai ir kokybiniai kriterijai ir kokį poveikį toks suskirstymas į kategorijas turi finansiniam stabilumui ar kitiems bendriems priežiūros tikslams. Be to, kompetentinga institucija paaiškina, kaip faktiškai taikomas skirstymas į kategorijas siekiant užtikrinti bent minimalų dalyvavimą SREP vertinimuose, nurodydama periodiškumą, kuriuo atliekamas skirtingų kategorijų investicinių įmonių visų SREP elementų vertinimas. ( 2 ) Įskaitant darbo priemones, pvz., vertinimo tikslu atliktus patikrinimus vietoje ir dokumentinius patikrinimus, taikytus kokybinius ir kiekybinius kriterijus, statistinius duomenis. Reikia pateikti visų gairių, skelbiamų interneto svetainėje, hipersaitus. ( 3 ) Kompetentingos institucijos taip pat paaiškina, kaip atliekant vidaus kapitalo pakankamumo vertinimo procesą (ICAAP) ir vidaus likvidumo pakankamumo vertinimo procesą (ILAAP) naudojami minimalaus dalyvavimo modeliai, taikomi proporcingumo tikslu pagal SREP kategorijas, ir kaip taikomas proporcingumo principas nustatant ICAAP ir ILAAP priežiūros lūkesčius, visų pirma nurodant visas kompetentingų institucijų paskelbtas ICAAP ir ILAAP gaires ar būtinuosius reikalavimus. ( 4 ) Kompetentingų institucijų taikomas bendro SREP vertinimo nustatymo ir jo pranešimo investicinėms įmonėms metodas. Kompetentingų institucijų bendras vertinimas yra grindžiamas visų 020–040 eilutėse nurodytų elementų patikrinimu ir visa kita kompetentingos institucijos gauta aktualia informacija apie investicinę įmonę. ( 5 ) Kompetentingos institucijos taip pat gali atskleisti informaciją apie politiką, kuria grindžiami jų sprendimai imtis priežiūros priemonių (kaip apibrėžta IĮD 18 straipsnyje) ir ankstyvosios intervencijos priemonių (kaip apibrėžta Bankų gaivinimo ir pertvarkymo direktyvos (BGPD) 27 straipsnyje), kai atliekant investicinės įmonės vertinimą nustatoma trūkumų ar neatitikimų, kurių atžvilgiu būtina imtis priežiūrinės intervencijos. Atskleidžiant šią informaciją gali būti paskelbtos vidaus gairės ar kiti dokumentai, kuriuose aprašoma bendroji priežiūros praktika. Tačiau, laikantis konfidencialumo principo, jokios informacijos apie atskiroms investicinėms įmonėms skirtus sprendimus atskleisti nereikalaujama.

Be to, kompetentingos institucijos gali pateikti informaciją apie galimas pasekmes, jei investicinė įmonė nesilaikys atitinkamų teisinių nuostatų arba priežiūros ar ankstyvosios intervencijos priemonių, jai taikomų atsižvelgus į SREP vertinimo rezultatus, pvz., išvardijamos nustatytos vykdymo užtikrinimo procedūros (jei yra).
02022R0358 — LT — 22.11.2022 — 001.001

Šis tekstas yra skirtas tik informacijai ir teisinės galios neturi. Europos Sąjungos institucijos nėra teisiškai atsakingos už jo turinį. Autentiškos atitinkamų teisės aktų, įskaitant jų preambules, versijos skelbiamos Europos Sąjungos oficialiajame leidinyje ir pateikiamos svetainėje „EUR-Lex“. Oficialūs tekstai tiesiogiai prieinami naudojantis šiame dokumente pateikiamomis nuorodomis

Iš dalies keičiamas:









▼B

KOMISIJOS ĮGYVENDINIMO REGLAMENTAS (ES) 2022/358

2022 m. kovo 2 d.

kuriuo inicijuojama Įgyvendinimo reglamento (ES) 2019/1379, kuriuo importuojamiems Kinijos Liaudies Respublikos kilmės dviračiams nustatomas galutinis antidempingo muitas, peržiūra dėl vieno naujojo Kinijos eksportuotojo, panaikinamas muitas importuojamiems to eksportuojančio gamintojo produktams ir nustatomas reikalavimas registruoti šiuos produktus







1 straipsnis

Remiantis Reglamento (ES) 2016/1036 11 straipsnio 4 dalimi inicijuojama Įgyvendinimo reglamento (ES) 2019/1379 peržiūra siekiant nustatyti, ar importuojamiems Kinijos Liaudies Respublikos kilmės „Zhejiang Feishen Vehicle Industry Co., Ltd.“ (papildomas TARIC kodas C530) eksportui į Sąjungą gaminamiems dviračiams ir kitoms pedalinėms transporto priemonėms (įskaitant transportinius triračius, tačiau išskyrus vienračius) be variklio, kurių KN kodai šiuo metu yra 8712 00 30 ir ex 8712 00 70 (TARIC kodai 8712007091 , 8712007092 ir 8712007099 ) (toliau – peržiūrimasis produktas), turėtų būti nustatytas individualus antidempingo muitas.

▼M1 —————

▼B

3 straipsnis

Nacionalinės muitinės imasi reikiamų veiksmų, kad šio reglamento 1 straipsnyje nurodyti importuojami produktai būtų registruojami pagal Reglamento (ES) 2016/1036 11 straipsnio 4 dalį ir 14 straipsnio 5 dalį.

Registracija baigiama po devynių mėnesių nuo šio reglamento įsigaliojimo dienos.

4 straipsnis

1. Suinteresuotosios šalys privalo pranešti apie save Komisijai per 15 dienų nuo šio reglamento įsigaliojimo dienos.

2. Jei suinteresuotosios šalys nori, kad tyrimo metu būtų atsižvelgta į jų pastabas, jos privalo raštu pareikšti savo nuomonę ir pateikti klausimyno atsakymus arba kitą informaciją per 37 dienas nuo šio reglamento paskelbimo Europos Sąjungos oficialiajame leidinyje dienos, jeigu nenurodyta kitaip.

3. Per tą patį 37 dienų laikotarpį suinteresuotosios šalys taip pat gali prašyti, kad Komisija jas išklausytų. Prašymus išklausyti dėl klausimų, susijusių su tyrimo inicijavimo etapu, privaloma pateikti per 15 dienų nuo šio reglamento įsigaliojimo dienos. Visi prašymai išklausyti turi būti teikiami raštu, juose turi būti nurodytos prašymo priežastys.

5 straipsnis

Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

Šis reglamentas privalomas visas ir tiesiogiai taikomas visose valstybėse narėse.